
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1080 

16 Ιουλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση των διατάξεων της Υπουργικής Απόφα¬ 
σης 1011295/35/0013/ 6.2.2004 ΠΟΛ 1014. 1 

Χαρακτηρισμός των κάτωθι οδικών τμημάτων: α) της 
νέας χάραξης της Εθνικής Οδού (5) «Ρίο (από Ανι¬ 
σόπεδο Κόμβο Ρίου της Ε.Ο. Κορίνθου-Πατρών) - 
Αντίρριο-Μεσολόγγι» του Πρωτεύοντος Δικτύου, 
μέσω της Ζεύξης Ρίου-Αντιρρίου και των εκατέρω¬ 
θεν οδικών προσβάσεων αυτής, β) της οδικής πρό¬ 
σβασης Ναυπάκτου, μέσω της παραλλαγής στην 


απόληξη της Εθνικής Οδού «Ιτέα-Ναύπακτος- 
Αντίρριο» του Δευτερεύοντος Δικτύου στην περιο¬ 
χή του Αντιρρίου ωςτμημάτωντου Εθνικού Οδικού 
Δικτύου. 2 

Συγκρότηση συνεργείου απογευματινής υπερωριακής 
απασχόλησης των υπαλλήλων του Διοικητικού Προ¬ 
σωπικού του Οργανισμού Εκδόσεως Διδακτικών Βι¬ 
βλίων (Ο.Ε.Δ.Β.) για το Β' εξάμηνο 2004. 3 


Ανάκληση των παραγράφων (α), (β) και (δ) της 
ΠΙγ/ΓΠοικ. 1592/8.1.2004 (ΦΕΚ 5/8.1.2004 τ.Β) 
Απόφασης «Ανάκληση παραχώρησης άνευ τιμήμα¬ 
τος κατά πλήρη κυριότητα, νομή και κατοχή, πολυ¬ 
μορφικών αυτοκινήτων, σε Δήμους και Κοινότητες 
για την υλοποίηση του προγράμματος «Βοήθεια 
στο Σπίτι» και παραχώρηση πολυμορφικού αυτοκι¬ 
νήτου άνευ τιμήματος κατά πλήρη κυριότητα, νομή 
και κατοχή, για την υλοποίηση του προγράμματος 
«Βοήθεια στο Σπίτι», στο Δήμο Ανατολικού Ολύ- 
μπου. 4 

Καθιέρωση υπερωριακής εργασίας για οκτώ (8) Αστυ¬ 
νομικούς που έχουν αποσπασθεί για εκτέλεση υπη¬ 
ρεσίας στους: 1) Εφέτες Αθηνών, Αδαμόπουλο Γε¬ 
ώργιο, Κομποτιάτη Ζωή και Μουστάκα Δημήτριο 
και 2) στον Εισαγγελέα Εφετών Αθηνών Βομπίρη 


Κων/νο. 5 

Τροποποίηση του Οργανισμού Εσωτερικής Υπηρε¬ 
σίας του Νομικού Προσώπου με την επωνυμία «ΚΑ- 
ΠΗ Δήμου Καματερού». 6 

Καθιέρωση υπερωριακής εργασίας σε υπαλλήλους 
της κοινότητας Διονύσου, Ν. Αττικής. 7 


ΑΠΟΦΑΣΕΙ Σ 

Αριθ. 1056072/184/0013 (1) 

Τ ροποποίηση των διατάξεων της 1011295/35/0013/ 
6.2.2004 ΠΟΛ 1014 Υπουργικής Απόφασης. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 21 - 35 του Ν. 2459/1997 
(Φ.Ε.Κ. 17Α/18.2.1997). 

2. Τις διατάξεις της παρ. 4 του άρθρου 32 του Ν. 2459/ 
1997 με την οποία εξουσιοδοτείται ο Υπουργός Οικονομι¬ 
κών να καθορίζει κάθε αναγκαία λεπτομέρεια για το πε¬ 
ριεχόμενο του πιστοποιητικού και την υποβολή της υπεύ¬ 
θυνης δήλωσης και την εφαρμογή του άρθρου αυτού. 

3. Την υπ’ αριθμ. 14650/ΔΙΟΕ 85/17.3.2004 (ΦΕΚ519Β7 
17.3.2004) κοινή απόφαση του Πρωθυπουργού και του 
Υπουργού Οικονομικών, με την οποία εκχωρούνται αρμο¬ 
διότητες στους Υφυπουργούς Οικονομικών. 

4. Τα αιτήματα των Συμβολαιογραφικών Συλλόγων. 

5. Το γεγονός ότι με την παρούσα απόφαση δεν προκα- 
λείται δαπάνη στον Κρατικό Προϋπολογισμό, αποφασί¬ 
ζουμε: 

Τροποποιούμε την 1011295/35/0013/ 6.2.2004 Α.Υ.Ο., 
ΠΟΛ 1014 ως εξής: 

1. Το δεύτερο εδάφιο της παραγράφου 3 αντικαθίστα¬ 
ται ως εξής: 

«Η δήλωση αυτή, επέχει θέση δήλωσης φόρου μεγάλης 
ακίνητης περιουσίας, υποβάλλεται στο συμβολαιογρά¬ 
φο, ο οποίος θα τη διαβιβάσει με τηλεομοιοτυπία, μέχρι 
την τελευταία εργάσιμη ημέρα του επόμενου μήνα από 
αυτόν εντός του οποίου πραγματοποιήθηκε η σύνταξη 
του σχετικού συμβολαιογραφικού εγγράφου, στη Δ.Ο.Υ. 
φορολογίας εισοδήματος του υποχρέου φυσικού προσώ¬ 
που και θα τηρεί στο αρχείο του ως δικαιολογητικό την 
επιβεβαίωση αποστολής συνημμένη στην υπεύθυνη δή¬ 
λωση». 

2. Το δεύτερο εδάφιο της παραγράφου 7 αντικαθίστα¬ 
ται ως εξής: 

«Οι ανωτέρω υπεύθυνες δηλώσεις θα διαβιβάζονται με 
τηλεομοιοτυπία από το συμβολαιογράφο, μέχρι την τε¬ 
λευταία εργάσιμη ημέρα του επόμενου μήνα από αυτόν 
εντός του οποίου πραγματοποιήθηκε η σύνταξη του σχε- 

τικού συμβολαιογραφικού εγγράφου, στη Δ.Ο.Υ. φορο¬ 
λογίας εισοδήματος του υπόχρεου φυσικού προσώπου 
και θα τηρεί στο αρχείο του ως δικαιολογητικό την επιβε¬ 
βαίωση αποστολής συνημμένη στην υπεύθυνη δήλωση». 

3. Στο τέλος τηςπαραγράφου 7προστίθεται νέο εδάφιο 
ως εξής: 

«Τα νομικά πρόσωπα υποβάλλουν την ανωτέρω υπεύ¬ 
θυνη δήλωση σε δύο αντίγραφα στην αρμόδια Δ.Ο.Υ., 
από τα οποία το ένα θα επιστρέφεται θεωρημένο προκει- 
μένου να επισυναφθεί στο οικείο μεταβιβαστικό συμβό¬ 
λαιο». 

4. Το πρώτο εδάφιο της παραγράφου 8 αντικαθίσταται 
ως εξής: 

«Δικαίωμα υποβολής της αίτησης και λήψης του πιστο¬ 
ποιητικού της παρ. 1 ή της υπεύθυνης δήλωσης της παρ. 
2 του άρθρου 32, έχουν όλοι οι υπόχρεοι έκτου νόμου σε 
δήλωση Φ.Μ.Α.Π. και οι νόμιμοι εκπρόσωποι των εταιρει¬ 
ών, καθώς και οι κύριοι ή όσοι έχουν εμπράγματα δικαιώ¬ 
ματα σε ακίνητα και δεν έχουν υποχρέωση υποβολής δή¬ 
λωσης Φ.Μ.Α.Π. ή κάθε άλλο φυσικό πρόσωπο που ειδικά 
εξουσιοδοτήθηκε γι’ αυτό και, συγκεκριμένα στην περί¬ 
πτωση που δικαιούχος για την υποβολή της αίτησης - 
υπεύθυνης δήλωσης και τη λήψη των ανωτέρω δικαιολο- 
γητικών είναι:». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 

-♦- 

Αριθ. ΔΜΕΟ/ε/0/703 (2) 

Χαρακτηρισμός των κάτωθι οδικών τμημάτων: α) της νέας 
χάραξης της Εθνικής Οδού (5) «Ρίο (από Ανισόπεδο 
Κόμβο Ρίουτης Ε.Ο. Κορίνθου-Πατρών) - Αντίρριο- Με¬ 
σολόγγι» του Πρωτεύοντος Δικτύου, μέσω της Ζεύξης 
Ρίου-Αντιρρίου και των εκατέρωθεν οδικών προσβάσε¬ 
ων αυτής, β) της οδικής πρόσβασης Ναυπάκτου, μέσω 
της παραλλαγής στην απόληξη της Εθνικής Οδού «Ιτέα- 
Ναύπακτος-Αντίρριο» του Δευτερεύοντος Δικτύου 
στην περιοχή του Αντιρρίου ως τμημάτων του Εθνικού 
Οδικού Δικτύου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργα¬ 
να». 

2. Το Π.Δ. 69/1988 «Οργανισμός της Γενικής Γραμμα¬ 
τείας Δημοσίων Έργων», όπως τροποποιήθηκε και ισχύει. 

3. Το Ν. 3155/1955 «Περί κατασκευής και συντηρήσεως 
Οδών». 

4. Το Β.Δτης 9.8.1955 «Περί καθορισμού των Εθνικών 
Οδών κατά τις διατάξεις του Ν. 3155/1955 και την Γ 
25871/9.7.1963 Απόφαση του Υπουργού Δημοσίων Έρ¬ 
γων «Περί αριθμήσεως των Εθνικών Οδών». 

5. Το Ν. 1418/1984 «Δημόσια Έργα και ρυθμίσεις συνα¬ 
φών θεμάτων» και ειδικότερα την παράγραφο 3 του άρ¬ 
θρου 25. 

6. Την Εγκύκλιο 18/1999 με αριθμ. πρωτ. ΔΜΕΟ/ε/Ο/ 
516/10.5.1999 «Περί χαρακτηρισμού οδών ως Εθνικών ή 
Επαρχιακών σύμφωνα με το άρθρο 25,παράγρ. 3 του Νό¬ 
μου 1418/1984. 


7. Το Β.Δ. 465/1970 «Περί όρων και προϋποθέσεων 
εγκαταστάσεως και λειτουργίας αντλιών καυσίμων προ 
πρατηρίων κειμένων εκτός εγκεκριμένων σχεδίων πόλε¬ 
ων και κωμών η εκτός κατοικημένων εν γένει περιοχών και 
περί κυκλοφοριακής συνδέσεως εγκαταστάσεων μετά 
των οδών», όπως τροποποιήθηκε και ισχύει σήμερα. 

8. Το Ν. 653/1977 «Περί υποχρεώσεως των παρόδιων ιδιο¬ 
κτητών για την διάνοιξη Εθνικών Οδών κλπ» όπως τροπο¬ 
ποιήθηκε και συμπληρώθηκε μέχρι σήμερα και το Ν.Δ. 929/ 
1979 «Περί εκτελέσεωςτου άρθρου 1 του Ν. 653/1977. 

9. Την υπ’ αριθμ. Δ16α/04/773/29.11.1990 απόφαση 
«Περί εξαίρεσης διοικητικών πράξεων ή εγγράφων από 
τον κανόνα των τριών υπογραφών». 

10. Την υπ’ αριθμ. ΔΜΕΟ/ε/0/1308/15.12.1995 (ΦΕΚ 
30Β/19.1.1996) απόφαση «Κατάταξη Εθνικών Οδών Περι¬ 
φερειών Αττικής, Στερεός Ελλάδας, Θεσσαλίας, Ηπείρου, 
Μακεδονίας και Θράκης σε Βασικό (Πρωτεύον), Δευτερεύ- 
ον και Τριτεύον Εθνικό Οδικό Δίκτυο». 

11. Το ΠΔ 71/1993 (ΦΕΚ 30Α/11.3.1993) «Καθορισμός 
αρμοδιοτήτων που διατηρούνται από τον Υπουργό και τις 
Περιφερειακές Υπηρεσίες της ΓΓΔΕ/ΥΠΕΧΩΔΕ. 

12. Το Ν.2503/1997 (ΦΕΚ 107Α/30.5.1977) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

13. Το Π.Δ. 209/1998 «Λήψη μέτρων για την ασφάλεια 
της υπεραστικής συγκοινωνίας». 

14. Την υπ’ αριθμ. 4881/19.5.2004 απόφαση του Πρω¬ 
θυπουργού και του Υπουργού ΠΕΧΩΔΕ περί ανάθεσης 
αρμοδιοτήτων στους Υφυπουργούς ΠΕΧΩΔΕ (ΦΕΚ 754 
Β'/19.5.2004), 

15. Την ανάγκη διασαφήνισης του χαρακτηρισμού του 
Οδικού Δικτύου που αναφέρεται στο θέμα, για να εναρ¬ 
μονίζονται οι ανάλογες νομοθετικές διατάξεις. 

Αφού είδαμε: 

1) Το Νόμο 2395/1996 που κυρώνει τη σύμβαση παρα¬ 
χώρησης της γέφυρας Ρίου - Αντιρρίου. 

2) Την αριθμ. οικ. 78263/4045/9.7.1993 απόφαση προέ¬ 
γκρισης χωροθέτησηςτου έργου της Ζεύξης Ρίου - Αντιρ- 
ρίου, της Διεύθυνσης Χωροταξίας του ΥΠΕΧΩΔΕ. 

3) Την με αριθμ. πρωτ. 67731/15.9.1993 απόφαση έγκρι¬ 
σης περιβαλλοντικών όρων για το έργο της Ζεύξης Ρίου - 
Αντιρρίου που εξεδόθη από το ΥΠΕΧΩΔΕ/Διεύθυνση Πε¬ 
ριβαλλοντικού Σχεδιασμού/Τμήμα Γ ενικών Περιβαλλοντι¬ 
κών Θεμάτων. 

4) Το άρθρο 2 του Νόμου 2395/1996 (ΦΕΚ 71 Α'/ 
24.4.1996) δια του οποίου καθορίζονται οι περιβαλλοντι¬ 
κοί όροι για το έργο της Ζεύξης Ρίου-Αντιρρίου. 

5) Την με αριθμ. πρωτ. ΔΜΕΘ/ε/223/30.3.2001 απόφα¬ 
ση έγκρισης της μελέτης «Ολοκλήρωση μελετών των 
προσβάσεων ζεύξης Ρίου - Αντιρρίου» που εξεδόθη από 
το ΥΠ ΕΧΩΔΕ/ΓΓΔΕ/ΔΜ ΕΟ/ε. 

6) Την αριθμ. ΔΜΕΟ/ε/0/903/31.8.2001 απόφαση έγκρι¬ 
σης της κυκλοφοριακής διαμόρφωσης του Τριγώνου 
Αντιρρίου που εξεδόθη από το ΥΠΕΧΩΔΕ/ ΓΓ ΔΕ/ΔΜ ΕΟ/ε. 

7) Την αριθμ. ΔΜΕΟ/ε/0/132/5.2.2003 Υπουργική από¬ 
φαση χαρακτηρισμού του κυκλοφοριακού κυκλικού κόμ¬ 
βου Αντιρρίου και των νέων οδικών τμημάτων σύνδεσης 
αυτού με το Αντίρριο και την Εθνική Οδό (5) «Αντίρριο-Με- 
σολόγγι» ως Εθνικού Οδικού Δικτύου που εξεδόθη από το 
ΥΠ ΕΧΩΔΕ/ΓΓΔΕ/ΔΜ ΕΟ/ε. 

8) Τα υπ’ αριθμ. 189/22.5.2003 και 272/28.11.2003 Πιστο¬ 
ποιητικά Έγκρισης Μελέτης, του Ελεγκτή Μελέτης του έρ- 

γου της Ζεύξης Ρίου-Αντιρρίου, αρμόδιου για τον έλεγχο 
και την έγκριση της μελέτης της Ζεύξης Ρίου- Αντιρρίου 
σύμφωνα με τη Σύμβαση Παραχώρησης του έργου, που 
αναφέρονται αντίστοιχα στην έγκριση της Οριστικής Με¬ 
λέτης Οδοποιίας των περιοχών Αντιρρίου και Ρίου. 

9) Το αριθμ. Α/7/01/06/27/56141/10.2.2004 έγγραφο της 
Γενικής Γραμματείας Συγχρηματοδοτούμενων Δημοσίων 
Έργων/ΕΥΔΕ/ΣΕΡΑ/ Τμήμα Ρ.Α δια του οποίου γίνεται πε¬ 
ριγραφή των εν θέματι δρόμων και ζητείται ο χαρακτηρι¬ 
σμός τους. 

10) Το αριθμ. 13716/οικ/17.5.2004 έγγραφο της Διεύ¬ 
θυνσης Ελέγχου Συντήρησης Έργων Περιφέρειας Δυτι¬ 
κής Ελλάδας με το οποίο η Υπηρεσία εκφράζει την σύμ¬ 
φωνη άποψή της για το συγκεκριμένο θέμα. 

11) Το αριθμ. 4788/18.5.2004 έγγραφο της Διεύθυνσης 
Δημοσίων Έργων Περιφέρειας Δυτικής Ελλάδας με το 
οποίο η Υπηρεσία εκφράζει ομοίως την σύμφωνη άποψή 
της για το χαρακτηρισμό των υπόψη οδών. 

12) Το αριθμ. Α/7/01/06/27/59470/ 2.6.2004 έγγραφο της 
Γενικής Γραμματείας Συγχρηματοδοτούμενων Δημοσίων 
Έργων ΕΥΔΕ/ΣΕ.ΡΑ/ Τμήμα Ρ.Α δια του οποίου αποστέλλε- 
ται, συμπληρωματικά, μία οριζοντιογραφία ολόκληρου του 
έργου της Ζεύξης Ρίου-Αντιρρίου. 

Και επειδή: 

1) Η Ζεύξη Ρίου - Αντιρρίου και οι εκατέρωθεν οδικές 
της προσβάσεις δεν είναι χαρακτηρισμένες, έχουν όμως 
τα γεωμετρικά χαρακτηριστικά Εθνικής Οδού, και συνι- 
στούν νέο οδικό τμήμα που συνδέει τις περιοχές Ρίου και 
Αντιρρίου και αποτελεί παραλλαγή της Εθνικής Οδού 
«Ρίο- Αντίρριο- Μεσολόγγι» μέσω του ισόπεδου κόμβου 
Μολύκρειου από το Αντίρριο μέχριτο Ρίο, η δε πρόσβαση 
Ναυπάκτου θεωρείται μικρής κλίμακος παραλλαγή της 
Εθνικής Οδού «Ιτέα- Ναύπακτος - Αντίρριο» στην απόλη¬ 
ξή της στην περιοχή Αντιρρίου. 

2) α) Η καλωδιωτή γέφυρα έχει μήκος 2.252 πι και μαζί 
με τις χερσαίες απολήξεις της- 392 ηη στην πλευρά του Ρί¬ 
ου και 239 πι στην πλευρά του Αντιρρίου- φθάνει συνολι¬ 
κό μήκος 2883 πι. 

β) Η οδική πρόσβαση στο Ρίο είναι συνέχεια του χερσαί¬ 
ου τμήματος της κυρίως γέφυρας, έχει μήκος 600 πι και 
φθάνει μέχριτον υφιστάμενο δρόμο που συνδέειτην Εθνι¬ 
κή Οδό Κορίνθου - Πατρών με την προβλήτα του Ρίου. 

γ) Η οδική πρόσβαση στο Αντίρριο ξεκινά μετά την πε¬ 
ριοχή των διοδίων, αναπτύσσεται σε μήκος 1100 πι και κα¬ 
ταλήγει στην υφιστάμενη Εθνική Οδό Αντιρρίου - Μεσο¬ 
λογγίου. 

δ) Η διατομή της κύριας αρτηρίας διαθέτει δύο λωρίδες 
κυκλοφορίας ανά κατεύθυνση πλάτους 3,50 πι εκάστη και 
λωρίδα έκτακτης ανάγκης πλάτους 2 πι, σχεδιασμός που 
ακολουθείται σε αμφότερες τις κυρίως προσβάσεις Ρίου 
και Αντιρρίου ενώ η πρόσβαση Ναυπάκτου διαθέτει μία 
λωρίδα κυκλοφορίας ανά κατεύθυνση, πλάτους 3,75 πι. 

3) Η λειτουργική σημασία του εν θέματι οδικού άξονα εί¬ 
ναι κεφαλαιώδης διότι συνδέειτην Πελοπόννησο (Ρίο) με 
την Στερεά Ελλάδα (Αντίρριο) εγκαινιάζοντας νέο δίαυλο 
επικοινωνίας μεταξύ των δύο γεωγραφικών διαμερισμά¬ 
των και συμβάλλοντας τα μέγιστα στην ανάπτυξη της ευ¬ 
ρύτερης περιοχής. 

4) Με την κατασκευή του έργου θα εξασφαλισθεί η εύ¬ 
ρυθμη και ανεμπόδιστη πλέον, ανεξαρτήτως καιρικών 
συνθηκών, ροή της κυκλοφορίας ανάμεσα στις δύο πό¬ 
λεις ενώ η μεταξύ τους απόσταση θα περιορισθεί σε λίγα 
μόλις λεπτά. 


5) Το σύνολο του έργου ολοκληρώνεται άμεσα και ανα¬ 
μένεται σύντομα να παραδοθεί στην κυκλοφορία. 

6) Σύμφωνα με την παράγραφο 3 του άρθρου 25 του 
Νόμου 1418/1984 επιτρέπεται σε περίπτωση αμφιβολίας 
σχετικά με τον χαρακτηρισμό τμημάτων οδών ως Εθνικών 
ή Επαρχιακών λόγω παραλλαγών ή χρησιμοποίησής τους 
ως κλάδων κυκλοφοριακών κόμβων ή για άλλους ανάλο¬ 
γους λόγους ο καθορισμός να γίνεται με απόφαση του - 
τότε-Υπουργού Δημοσίων Έργων (και νυν Υπουργού ΠΕ- 
ΧΩΔΕ) που δημοσιεύεται στην Εφημερίδα της Κυβέρνη¬ 
σης, αποφασίζουμε: 

Εγκρίνουμε να ενταχθούν στο Εθνικό Οδικό Δίκτυο της 
Χώρας: 

α) η νέα χάραξη της Εθνικής Οδού (5) «Ρίο (από Ανισό¬ 
πεδο Κόμβου Ρίου της Ε.Ο. Κορίνθου - Πατρών) - Αντίρριο 
- Μεσολόγγι», μέσω της Ζεύξης Ρίου- Αντιρρίου και των 
εκατέρωθεν οδικών προσβάσεων αυτής στο Πρωτεύον 
(Βασικό) Εθνικό Οδικό Δίκτυο, με αρίθμηση (5), όπου ανή¬ 
κει και η ως άνω Εθνική Οδός. 

β) η οδική πρόσβαση Ναυπάκτου, μέσω της παραλλαγής 
στην απόληξη της Εθνικής οδού «Ιτέα - Ναύπακτος - Αντίρ- 
ριο» στην περιοχή του Αντιρρίου, στο Δευτερεύον Εθνικό 
Οδικό Δίκτυο όπου ανήκει και η ως άνω Εθνική Οδός. 

Η απόφαση αυτή, από τις διατάξεις της οποίας δεν προ- 
καλείται δαπάνη σε βάρος του Κρατικού Προϋπολογι¬ 
σμού, να δημοσιευθεί στην Εφημερίδα της Κυβερνήσεως. 

Αθήνα, 5 Ιουλίου 2004 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθ. 64583/Δ4 (3) 

Συγκρότηση συνεργείου απογευματινής υπερωριακής 
απασχόλησης των υπαλλήλων του Διοικητικού Προ¬ 
σωπικού του Οργανισμού Εκδόσεως Διδακτικών Βι¬ 
βλίων (Ο.Ε.Δ.Β.) για το Β' εξάμηνο 2004. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν. 3205/2003 «Περί μισθολογίου Δημοσίων Υπαλ¬ 
λήλων, άρθρο 16, παρ. 1. 

2. Την2/72757/31.12.2003 Εγκύκλιοτου Γ.Λ.Κ. «περίπα- 
ροχής οδηγιών για την εφαρμογή των διατάξεων του Ν. 
3205/2003». 

3. Τον Α. Ν. 952/1937 «περί ιδρύσεως οργανισμού για 
την έκδοση βιβλίων κ.λ.π. καθώς και τις τροποποιήσεις ή 
συμπληρώσεις που έγιναν μεταγενέστερα». 

4. Το γεγονός ότι η δαπάνη που θα προκύψει από την 
εκτέλεση τωνεγκρινομένων ωρών εργασίας, για το Β εξά¬ 
μηνο του 2004, ύψους συνολικά 220.204,80 ΕΥΡΩ, περί¬ 
που, υπάρχει εγγεγραμμένη στον υπό έγκριση προϋπο¬ 
λογισμό του ΟΕΔΒ 2004 (η συνολική πίστωση για υπερω- 
ριακή απασχόληση των μονίμων υπαλλήλων που είναι 
εγγεγραμμένη στον υπό έγκριση προϋπολογισμό του 
2004 είναι 443.620,00 ΕΥΡΩ για το Α' εξάμηνο του 2004 
πραγματοποιήθηκε συνολική δαπάνη 219.174,00 ΕΥΡΩ 
και το υπόλοιπο πίστωσης για το Β'εξάμηνο του 2004που 
υπάρχει στον ΚΑΕ 0261 είναι 224.446,00 ΕΥΡΩ) και σε κα¬ 
μία περίπτωση δεν επιτρέπεται να υπερβεί τις πιστώσεις 
που έχουν εγγράφει στον προϋπολογισμό του ΟΕΔΒ 
έτους 2004. 

5. Την υπ’ αριθμ. 25/25/9.6.2004 πράξη του Δ.Σ. του 
ΟΕΔΒ που εγκρίνει την υπερωριακή απασχόληση εργα¬ 
σίας μέχρι 60 ωρών το μήνα για 114 μονίμους υπαλλή¬ 
λους του ΟΕΔΒ, για το Β εξάμηνο 2004, αποφασίζουμε: 

Εγκρίνουμε για το Β εξάμηνο 2004 την απογευματινή 
υπερωριακή απασχόληση, πέρα από τις ώρες της υπο¬ 
χρεωτικής εργασίας, για 114 μονίμους υπαλλήλους του 
Οργανισμού ΕκδόσεωςΔιδακτικών Βιβλίων (Ο.Ε.Δ.Β.) για 
χρονικό διάστημα από 1.7.2004 μέχρι 31.12.2004 και μέ¬ 
χρι 60 ώρες το μήνα για κάθε υπάλληλο συνολικά προκει- 
μένου να καλυφθούν, εποχιακές, επείγουσες ή και έκτα¬ 
κτες υπηρεσιακές ανάγκες του ΟΕΔΒ. 

Η δαπάνηπου θαπροκύψειαπότηνεκτέλεσητωνεγκρι- 
νομένων ωρών εργασίας ύψους συνολικά 220.204,80 ΕΥ¬ 
ΡΩ περίπου, σε καμία περίπτωση δεν επιτρέπεται να 
υπερβεί τις πιστώσεις που έχουν εγγράφει στον προϋπο¬ 
λογισμό (443.620,00 ΕΥΡΩ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2004 

Η ΥΠΟΥΡΓΟΣ 

Μ. ΓΙΑΝΝΑΚΟΥ 
-♦- 

Αριθ. ΠΙγ/ΓΠ οικ. 67756 (4) 

Ανάκληση των παραγράφων (α), (β) και (δ) της ΠΙγ/ΓΠοικ. 
1592/8.1.2004 (ΦΕΚ 5/8.1.2004 τ.Β) απόφασης «Ανά¬ 
κληση παραχώρησης άνευ τιμήματος κατά πλήρη κυ¬ 
ριότητα, νομή και κατοχή, πολυμορφικών αυτοκινή¬ 
των, σε Δήμους και Κοινότητες για την υλοποίηση του 
προγράμματος «Βοήθεια στο Σπίτι» και παραχώρηση 
πολυμορφικού αυτοκινήτου άνευ τιμήματος κατά πλή¬ 
ρη κυριότητα, νομή και κατοχή, για την υλοποίηση του 
προγράμματος «Βοήθεια στο Σπίτι», στο Δήμο Ανατο¬ 
λικού Ολύμπου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν.Δ. 2396/1953 «Περί κανονισμού 
χρήσεως και κινήσεως αυτοκινήτων οχημάτων του Δημο¬ 
σίου, των Οργανισμών Τοπικής Αυτοδιοίκησης και των εν 
γένει Νομικών Προσώπων Δημοσίου Δικαίου». 

2. Την υπ’ αριθμ. 6400/2060/1984 (Φ.Ε.Κ. 387τ. Β') από¬ 
φαση του Υπουργού Προεδρίας της Κυβέρνησης «Διαδι¬ 
κασία Αγοράς, διάθεσης θέσης και άρσης της κυκλοφο¬ 
ρίας αυτοκινήτων και δικύκλων των Υπηρεσιών του άρ¬ 
θρου 1 του Ν.Δ. 2396/1953 

3. Τις διατάξεις του Ν. 2503/1997 (Φ.Ε.Κ. 107/1997τ. Α') 
«Διοίκηση Οργάνωση Στελέχωση της Περιφέρειας - Ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

4. Το άρθρο 260 του Π. Δ/τος 410/1995 «Δημοτικός και 
Κοινοτικός Κώδικας» (ΦΕΚ 231/1995τ.Α'). 

5. Την υπ’ αριθμ. Φ052/669/7616/24.4.2001 απόφαση του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης «Αγορά αυτοκινήτων από το ελεύθερο εμπόριο». 

6. Την υπ’ αριθμ. 95/4.7.2001 διακήρυξη του Υπουργεί¬ 
ου Ανάπτυξης - Γενική Γραμματεία Εμπορίου. 

7. Την υπ’ αριθμ. 4263/2002 Σύμβαση του Υπουργείου Ανά¬ 
πτυξης - Γενική Γ ραμματεία Εμπορίου μετηνΑΙύΤΟΡΟΙΝΤ Α.Ε. 


σχετικά με την προμήθεια αυτοκινήτων ειδικών χρήσεων για 
την κάλυψη αναγκώντου Υπουργείου Υγείας και Πρόνοιας. 

8. Το από 8.8.2002 Πρωτόκολλο οριστικής ποιοτικής και 
ποσοτικής παραλαβής 282 από τα 505 αυτοκινήτων ειδι¬ 
κών χρήσεων της Επιτροπής Παραλαβής που ορίστηκαν 
με τις αριθμ. Δ2/3555/2.8.2002 και Δ2/3599/6.8.2002 απο¬ 
φάσεις του Υπουργείου Ανάπτυξης. 

9. Την υπ’ αριθμ. Δ2/3762/23.8.2002 απόφαση του 
υπουργείου Ανάπτυξης - Γ ενικής Γ ραμματείας Εμπορίου 
«Έγκριση παραλαβής ειδών Σύμβασης 4263/2001 για το 
Υπουργείο Υγείας και Πρόνοιας με έκπτωση τιμής. 

10. Το Π.Δ. 95/2000 (Φ.Ε.Κ. 76/10.3.2000τ. Α') «Οργανι- 
σμόςτου Υπουργείου Υγείας και Πρόνοιας» όπωςτροπο- 
ποιήθηκε μεταγενέστερα με το αριθμ. 299/2000 (Φ.Ε.Κ. 
240/2000 τ. Α' όμοιο. 

11. Τις υπ’ αριθμ. Π4β/4514/1996, Π4β/5814/1997 και Γ4β/ 
Φ383/οικ. 4504/1998 κοινές υπουργικές αποφάσεις των 
Υπουργών Εσωτερικών Δημόσιας Διοίκησης και Αποκέ¬ 
ντρωσης, Οικονομικών και Υγείας και Πρόνοιας σχετικά με 
την εφαρμογή του Προγράμματος «ΒΟΗΘΕΙΑ ΣΤΟ ΣΠΙΤΙ». 

12. Την υπ’ αριθμ. 4035/27.7.2001 (Φ.Ε.Κ. 1127/2001 
τ.Β') κοινή υπουργική απόφαση των Υπουργών Εσωτερι¬ 
κών Δημόσιας Διοίκησης και Αποκέντρωσης, Εργασίας 
και Κοινωνικών Ασφαλίσεων και Υγείας και Πρόνοιας 
όπως τροποποιήθηκε μεταγενέστερα. 

13. Την υπ’ αριθμ. 3227/ΦΕΚ 1067/10.8.2001 κοινή από¬ 
φαση των Υφυπουργών Οικονομικών και Υγείας και Πρό¬ 
νοιας «Σύναψη προγραμματικών συμβάσεων Υπουργείου 
Υγείας και Πρόνοιας». 

14. Το υπ’ αριθμ. ΟΔΕ/οικ. 25/12.7.2002 έγγραφο της 
Ομάδας Διοίκησης Έργου του Υπουργείου Υγείας και Πρό¬ 
νοιας για την προετοιμασία και παρακολούθηση προγραμ¬ 
μάτων που αφορούν την Οικογένεια και το Παιδί, τους Ηλι¬ 
κιωμένους, Άτομα με Αναπηρία και τις Ευπαθείς Ομάδες. 

15. Το υπ’ αριθμ. 84277/29.8.2002 έγγραφο της Διεύθυν¬ 
σης Προμηθειών του Υπουργείου Υγείας και Πρόνοιας. 

16. Την υπ’ αριθμ. 14650/ΔΙΟ Ε 85/17.3.2004 (ΦΕΚ 519/ 

17.3.2004 τ.Β') απόφαση του Πρωθυπουργού και του 
Υπουργού Οικονομίας και Οικονομικών «Καθορισμός αρμο¬ 
διοτήτων των Υφυπουργών Οικονομίας και Οικονομικών». 

17. Την υπ’ αριθμ. Δ/ΔΚ/Φ. 1/2/6139/23.3.2004 (ΦΕΚ 
527/24.3.2004) απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

18. Την υπ’ αριθμ. ΠΙγ/ΓΠ ΟΙΚ. 1592/8.1.2004 (ΦΕΚ 5/ 

8.1.2004 τ. Β) κοινή υπουργική απόφαση «Ανάκληση πα¬ 
ραχώρησης άνευ τιμήματος κατά πλήρη κυριότητα, νομή 
και κατοχή, πολυμορφικών αυτοκινήτων, σε Δήμους και 
Κοινότητες για την υλοποίηση του προγράμματος Βοή¬ 
θεια στο Σπίτι». 

19. Την υπ’ αριθμ. 1574/18.2.2004 απόφαση ένταξης 
της πράξης της Περιφέρειας Κεντρικής Μακεδονίας για 
επιχορήγηση της Δημοτικής Επιχείρησης Λειτουργικής 
Υποστήριξης και Ανάπτυξης του Δήμου Τραγίλου Ν. Σερ¬ 
ρών για τη λειτουργία δομής «Βοήθεια στο Σπίτι». 

20. Την υπ’ αριθμ. 1540/18.2.2004 απόφαση ένταξης της 
Περιφέρειας Κεντρικής Μακεδονίας για επιχορήγηση της 
Δημοτικής Επιχείρησης Ανάπτυξης του Δήμου Δοβρά Ν. 
Ημαθίας για τη δημιουργία μονάδας «Βοήθεια στο Σπίτι». 

21. Την υπ’ αριθμ. 10118/17.3.2003 απόφαση απέντα- 
ξης της πράξης της Περιφέρειας Πελοποννήσου για το 
Δήμο Απόλλωνος Ν.Αρκαδίας. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

22. Την υπ’ αριθμ. 3932/25.6.2003 απόφαση ένταξης της 
πράξης για επιχορήγηση της Δημοτικής Επιχείρησης Του¬ 
ρισμού και Ανάπτυξης Ανατολικού Ολύμπου για τη δημι¬ 
ουργία νέας δομής «Βοήθεια στο Σπίτι» στο Δ.Δ. Παντελε- 
ήμονατου Δήμου Ανατολικού Ολύμπου, αποφασίζουμε: 

1. Ανακαλούμε τις παραγράφους (α), (β) και (δ) της 
ΠΙγ/ΓΠ ΟΙΚ. 1592/8.1.2004 απόφασης. 

2. Η παράγραφος (γ) παραμένει ως έχει. 

3. Εγκρίνουμε την παραχώρηση (άνευ τιμήματος, κατά 
πλήρη κυριότητα, νομή και κατοχή), ενός (1) πολυμορφι¬ 
κού αυτοκινήτου ΗΥΨΝΩΑΙ Μαίπχ Θ1_ 1.6 2 ΑΒ ΑΒΟ Α/Ο 
χρώματος ασημί, ως εξής: 

ΝΟΜΟΣ ΔΗΜΟΣ ΑΡΙΘΜΟΣ ΑΡΙΘΜΟΣ 

_ ΠΛΑΙΣΙΟΥ _ ΚΙΝΗΤΗΡΑ 

ΠΙΕΡΙΑΣ ΑΝΑΤΟΛΙΚΟΥ ΚΜΗΡΜ810Ρ2υ 067253 Θ4ΕΘ 2299814 

για να το διαθέσει στη Δημοτική Επιχείρηση Τουρισμού 
και Ανάπτυξης Ανατολικού Ολύμπου, ως τελικό δικαιούχο 
για τη λειτουργία δομής «Μονάδα Βοήθεια στο Σπίτι» στο 
Γ' Κοινοτικό Πλαίσιο Στήριξης, σύμφωνα με την αριθμό 
(12) απόφαση, αποκλειστικά και μόνο για την υλοποίηση 
του Προγράμματος «ΒΟΗΘΕΙΑ ΣΤΟ ΣΠΙΤΙ». 

4. Ο Δήμος που λαμβάνει το αυτοκίνητο, υποχρεούται: 

α) να χρησιμοποιήσει το αυτοκίνητο για τον ως άνω σκο¬ 
πό και να ενεργήσει όπου απαιτείται για τη έγκαιρη διά¬ 
θεσή του στον τελικό δικαιούχο του Προγράμματος. 

β) Να υπογράψει (κατόπινπροσκλήσεωςτου Υπουργεί¬ 
ου Υγείας και Κοινωνικής Αλληλεγγύης) προγραμματική 
σύμβαση με το Υπουργείο και το Εθνικό Κέντρο Άμεσης 
Κοινωνικής Βοήθειας (ΕΚΑΚΒ), ώστε να διασφαλιστεί η 
συνεργασία του δικτύου υπηρεσιώντου Προγράμματος. 

γ) να παρέχει στο Υπουργείο Υγείας και Κοινωνικής Αλ¬ 
ληλεγγύης όλα τα απαιτούμενα στοιχεία για τη διαρκή 
ενημέρωση του Χάρτη Πρόνοιας. 

5. Σε περίπτωση μη χρησιμοποίησης του αυτοκινήτου 
εντός δύο (2) μηνών από την έναρξη του Προγράμματος 
«ΒΟΗΘΕΙΑ ΣΤΟ ΣΠΙΤΙ»το Υπουργείο Υγείας και Κοινωνικής 
Αλληλεγγύης μπορεί να ανακαλέσει την παραχώρηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2004 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Α. ΝΑΚΟΣ Π. ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

Ν. ΚΑΚΛΑΜΑΝΗΣ 
-*- 

Αριθ. 79469 (5) 

Καθιέρωση υπερωριακής εργασίας για οκτώ (8) Αστυνο¬ 
μικούς που έχουν αποσπασθεί για εκτέλεση υπηρε¬ 
σίας στους: 1) Εφέτες Αθηνών, Αδαμόπουλο Γεώργιο, 
Κομποτιάτη Ζωή και Μουστάκα Δημήτριο και 2) στον 
Εισαγγελέα Εφετών Αθηνών Βομπίρη Κων/νο. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ 
ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του Ν. 754/1978 αρ. 7 όπως αντικατα- 
στάθηκε με το αρθρ. 5 του Ν. 104/1988. 

2. Τις διατάξειςτου άρθρου 16του Ν. 3205/2003 (ΕΚ297/Α’) 


3. Το γεγονός ότι πρέπει να εγκριθεί υπερωριακή εργα¬ 
σία για τους οκτώ (8) Αστυνομικούς, οι οποίοι έχουν απο¬ 
σπασθεί για εκτέλεση υπηρεσίας προσωπικής ασφάλει¬ 
ας: 1) των Εφετών Αθηνών Αδαμόπουλο Γεώργιο, Κομπο¬ 
τιάτη Ζωή και Μουστάκα Δημήτριο και 2) του Εισαγγελέα 
Εφετών Βομπίρη Κων/νο 

4. Το γεγονός ότι από την παρούσα απόφαση προκαλεί- 
ται δαπάνη σε βάρος του ειδικού φορέα 17-210,14.716,00 
ΕΥΡΩ στο ΚΑΕ 0511 και 4.488,00 ΕΥΡΩ στο ΚΑΕ 0512, 
στους οποίους οι εγγεγραμμένες πιστώσεις επαρκούν. 

5. Την αριθ.56568/28.5.2004(ΕΚ842/8.6.2004τ.Β’) «Με¬ 
ταβίβαση αρμοδιοτήτων του Υπουργού Δικ/νης στο Γεν. 
Γραμματέα, στους Γεν. Δ/ντές κ.λ.π.», αποφασίζουμε: 

Εγκρίνουμε την καθιέρωση υπερωριακής εργασίας για 
οκτώ (8) Αστυνομικούς που έχουν αποσπασθεί για εκτέλε¬ 
ση υπηρεσίας προσωπικής ασφάλειας, για το έτος 2004,1) 
στους Εφέτες Αθηνών Αδαμόπουλο Γεώργιο, Κομποτιάτη 
Ζωή και Μουστάκα Δημήτριο και 2) στον Εισαγγελέα Εφε¬ 
τών Αθηνών Βομπίρη Κων/νο, κατά μήνα ως εξής: 

Α) Στους Εφέτες Αθηνών: 

1) Αδαμόπουλο Γεώργιο 
(2) Αστυνομικοί 

α) 60 ώρες για υπερωριακή εργασία απογευματινών 
ωρών και μέχρι την 22α ώρα για κάθε μήνα έκαστος 
β) 16 ώρες για εργασία κατά τις νυχτερινές ώρες από 
22 η μέχρι 6 η πρωινή, Κυριακές και εξαιρέσιμες ημέρες από 
6 η πρωινή μέχρι 22" ώρα, για κάθε μήνα έκαστος 

2) Κομποτιάτη Ζωή (2) Αστυνομικοί 

α) 60 ώρες για υπερωριακή εργασία απογευματινών 
ωρών και μέχρι την 22" ώρα για κάθε μήνα έκαστος 
β) 16 ώρες για εργασία κατά τις νυχτερινές ώρες από 
22 η μέχρι 6" πρωινή, Κυριακές και εξαιρέσιμες ημέρες από 
6η πρωινή μέχρι 22" ώρα, για κάθε μήνα έκαστος 

3) Μουστάκα Δημήτριο (2) Αστυνομικοί 

α) 60 ώρες για υπερωριακή εργασία απογευματινών 
ωρών και μέχρι την 22" ώρα για κάθε μήνα έκαστος 
β) 16 ώρες για εργασία κατά τις νυχτερινές ώρες από 
22 η μέχρι 6 η πρωινή, Κυριακές και εξαιρέσιμες ημέρες από 
6 η πρωινή μέχρι 22" ώρα, για κάθε μήνα έκαστος 
Β) Στον Εισαγγελέα Εφετών Βομπίρη Κων/νο 
(2) Αστυνομικοί 

α) 60 ώρες για υπερωριακή εργασία απογευματινών 
ωρών και μέχρι την 22" ώρα για κάθε μήνα έκαστος 
β) 16 ώρες για εργασία κατά τις νυχτερινές ώρες από 
22 η μέχρι 6" πρωινή, Κυριακές και εξαιρέσιμες ημέρες από 
6η πρωινή μέχρι 22" ώρα, για κάθε μήνα έκαστος. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2004 

Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 
-♦- 

Αριθ. 35278 (6) 

Τροποποίηση του Οργανισμού Εσωτερικής Υπηρεσίας 
του Νομικού Προσώπου με την επωνυμία «ΚΑΠΗ Δή¬ 
μου Καματερού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξειςτου άρθρου 14του Ν. 2880/30.1.2001, 

ΦΕΚ 9/30.1.2001 τ.Α’ και 203 του Π.Δ/τος 410/1995 (ΦΕΚ 
Α’ 231) Δ.Κ.Κ. 

2. Τις διατάξεις των παραγράφων 6, 7 και 8 του άρθρου 
9του Ν. 2503/1997 «Διοίκηση, οργάνωση, στελέχωσητης 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚΑ’ 107/30.5.1997). 

3. Την υπ’ αριθμ. οικ. 16978/12.11.2003 απόφαση του Γε¬ 
νικού Γραμματέα Περιφέρειας Αττικής, ΦΕΚ 1693/ 
18.11.2003 τ.β'. «Μεταβίβαση αρμοδιοτήτων και εξουσίας 
υπογραφής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφά¬ 
σεων, εγγράφων και άλλων πράξεων στον Γενικό Διευθυντή 
Περιφέρειας, στους προϊστάμενους των Διευθύνσεων Αυ¬ 
τοδιοίκησης - Αποκέντρωσης, Τοπικής Αυτοδιοίκησης και 
Διοίκησης Αν. Αττικής - Δυτ. Αττικής - Πειραιώς και στους 
Προϊσταμένους τωντμημάτων των Διευθύνσεων αυτών». 

4. Την υπ’ αριθμ. 181/2003 απόφαση του Δημοτικού 
Συμβουλίου του Δήμου Καματερού που αφορά την τρο¬ 
ποποίηση του Οργανισμού Εσωτερικής Υπηρεσίας του 
Ν.Π. «ΚΑΠΗ Δήμου Καματερού» όπως ψηφίστηκε με την 
18/ 2003 απόφαση του Διοικητικού Συμβουλίου του Ν.Π. 

5. Τη σύμφωνη γνωμοδότηση του Β’ Υπηρεσιακού Συμ¬ 
βουλίου που διατυπώθηκε στο υπ’ αριθμ. 7/7/21.11.2003 
πρακτικό του, αποφασίζουμε: 

Εγκρίνουμε την 18/2003 απόφαση του Διοικητικού Συμ¬ 
βουλίου του ΚΑΠΗ Δήμου Καματερού, με την οποία τρο¬ 
ποποιεί τον Οργανισμό Εσωτερικής Υπηρεσίας ως εξής: 

ΔΙΑΡΘΡΩΣΗ ΥΠΗΡΕΣΙΩΝ 
Άρθρο Ιο 

Τις υπηρεσίες του ΚΑΠΗ συγκροτούν 

1. Η Διοικητική Υπηρεσία. 

2. Η Υγειονομική Υπηρεσία. 

Άρθρο 2ο 

Η Διοικητική και Υγειονομική Υπηρεσία συγκροτούνται 
από τα εξής επιμέρους γραφεία. 

1. Διοικητική Υπηρεσία. 

- Γ ραφείο Διοίκησης και Κοινωνικής Πρόνοιας. 

2. Η Υγειονομική Υπηρεσία. 

- Γ ραφείο Φυσικοθεραπείας. 

- Γ ραφείο Επισκεπτών Υγείας και Νοσηλευτριών. 

- Γ ραφείο Εργοθεραπείας. 

- Γ ραφείο Οικογενειακών Βοηθών. 

Διευκρινίζεται ότι τα γραφεία που συμπεριλαμβάνονται στη 
διάρθρωση των Υπηρεσιών, δεν αποτελούν αυτοτελή γρα¬ 
φεία, αλλά λειτουργικά γραφεία των Υπηρεσιών του ΚΑΠΗ. 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
Άρθρο 3ο 

Η Οργανική σύνθεση, η διαβάθμιση κατά κατηγορίες, 
κλάδους και βαθμούς έχει ως εξής: 

Α.ΔΙΟΙΚΗΤΙΚΟ ΠΡΟΣΩΠΙΚΟ 

1. Κλάδος ΤΕ2 Κοιν/κών Λειτουργών δύο (2) θέσεις με 
διαβάθμιση Δ-Α. 

Β. ΥΓΕΙΟΝΟΜΙΚΟ ΠΡΟΣΩΠΙΚΟ 

1. Κλάδος ΤΕ6 Επισκεπτριών Αδελφών δύο (2) θέσεις με 
διαβάθμιση Δ-Α. 

2. Κλάδος ΤΕ10 Φυσικοθεραπευτών δύο (2) θέσεις με 
διαβάθμιση Δ-Α. 

3. Κλάδος ΤΕ18 Εργοθεραπευτών μία (1) θέση με δια- 
βάθμιση Δ-Α. 


4. Κλάδος ΥΕ15 Οικογενειακών Βοηθών δύο (2) θέσεις 
με διαβάθμιση Ε-Β. 

ΠΡΟΣΩΠΟΠΑΓΕΙΣ ΠΡΟΣΩΡΙΝΕΣ ©ΕΣΕΙΣ ΚΑΤΕΧΟΜΕ- 
ΝΕΣΑΠΟ ΜΟΝΙΜΟ ΠΡΟΣΩΠΙΚΟ 

1. Κλάδος ΤΕ2 Κοιν/κών Λειτουργών μία (1) θέση μεδια- 
βάθμιση Δ-Α. 

2. Κλάδος ΤΕ10 Φυσικοθεραπευτών μία (1) θέση με δια- 
βάθμιση Δ-Α. 

Οι θέσεις αυτές κενούμενες με οποιονδήποτετρόπο κα- 
ταργούνται. 

ΔΙΕΞΑΓΩΓΗ ΓΡΑΦΙΚΗΣ ΥΠΗΡΕΣΙΑΣ 
Άρθρο 4ο 

Για την διεξαγωγή της εν γένει γραφικής υπηρεσίας του 
Κέντρου, όπως την τήρηση πρωτοκόλλου, αλληλογρα¬ 
φίας, των πρακτικών του Διοικητικού Συμβουλίου, την διε¬ 
ξαγωγή της Οικονομικής Διοικήσεως και Διαχειρίσεως 
του Κέντρου κλπ., είναι δυνατόν ύστερα από σχετική από¬ 
φαση του Δημάρχου Καματερού, τα καθήκοντα Ειδικού 
Γραμματέα του Νομικού Προσώπου, να ανατίθενται σε 
τακτικό υπάλληλο του Δήμου Καματερού, στον οποίο θα 
καταβάλλεται αμοιβή υπερωριακής εργασίας σύμφωνα 
με την ισχύουσα νομοθεσία. 

ΑΡΜΟΔΙΟΤΗΤΕΣ ΠΡΟΣΩΠΙΚΟΥ 
Άρθρο 5ο 

Α. ΔΙΟΙΚΗΤΙΚΗ ΥΠΗΡΕΣΙΑ 

1. Γ ραφείο Διοίκησης και Κοινωνικής Πρόνοιας. 

Όλων των υπηρεσιών του ΚΑΠΗ συντονίστρια είναι η 
Κοινωνική Λειτουργός η οποία έχει τις πιο κάτω αρμοδιό¬ 
τητες: 

Α. Συνεργάζεται με τα μέλη του ΚΑΠΗ με σκοπό να συμ¬ 
βάλλει στην αντιμετώπιση τυχόν ψυχολογικών ατομικών ή 
οικογενειακών προβλημάτων σεβόμενη την προσωπικό¬ 
τητα, αξιοπρέπεια και τα δικαιώματα των μελών. 

Β. Συνεργάζεται με το υπόλοιπο προσωπικό του Κέ¬ 
ντρου και έχει τη διοικητική ευθύνη της εύρυθμης λει¬ 
τουργίας όλωντων υπηρεσιώντου Κέντρου που αποσκο¬ 
πούν στην εξυπηρέτηση των μελών. 

Γ. Συνεργάζεται με την Διοίκηση του Κέντρου και έχει 
την ευθύνη για την οργάνωση, εκπαίδευση και αξιοποί¬ 
ηση των εθελοντών καθώς και την διοικητική παρακο¬ 
λούθηση της πρακτικής ασκήσεως των σπουδαστών 
των σχολών Κοινωνικής. Εργασίας και Παραϊατρικών 
επαγγελμάτων που τυχόν θα εκπαιδεύονται στο Κέ¬ 
ντρο. 

Δ. Επικοινωνεί με τους τοπικούς παράγοντες της περιο¬ 
χής και του Δήμου με σκοπό την ενημέρωσή τους και την 
συμβολή στα προγράμματα για την επίτευξη του σκοπού 
του Κέντρου. 

Ε. Οργανώνει σύμφωνα με το εγκεκριμένο πρόγραμμα 
τις διάφορες ψυχαγωγικές, μορφωτικές κλπ. εκδηλώσεις 
του Κέντρου στα πλαίσια καλής συνεργασίας με τους δη¬ 
μότες ή ιδιώτες εθελοντές ή τις διάφορες επιτροπές που 
λειτουργούν στο Κέντρο, καθώς επίσης και τα μέλη, και 
γενικά επιλαμβάνεται και αντιμετωπίζει κάθε έκτακτο θέ¬ 
μα που αφορά την λειτουργία του Κέντρου. 

Β. ΥΓΕΙΟΝΟΜΙΚΗ ΥΠΗΡΕΣΙΑ 

1. Γ ραφείο Φυσικοθεραπείας 

Ο Φυσικοθεραπευτής σε συνεννόηση με το γιατρό που 
εκάστοτε υπηρετεί στο ΚΑΠΗ, εφαρμόζειτηνφυσιοθερα- 

πευτική αγωγή στα μέλη σύμφωνα με την υπόδειξη του 
γιατρού ή με γραπτή εντολή γιατρού ειδικότητας. 

2. Γραφείο Επισκεπτριών Αδελφών Νοσοκόμων. 

Η Επισκέπτρια Αδελφή: 

Α. Βοηθά τον γιατρό κατά τις ώρες λειτουργίας του Ια¬ 
τρείου. 

Β. Έχει την ευθύνη για τη φύλαξη και διαχείριση του 
φαρμακευτικού και εν γένει υγειονομικού υλικού του Κέ¬ 
ντρου, φροντίζει για την έγκαιρη προμήθεια του απαραί¬ 
τητου φαρμακευτικού υλικού και εν γένει υλικού ιατρείου. 

Γ. Επισκέπτεται τα μέλη στο σπίτι τους και παρέχει νο¬ 
σηλευτικές φροντίδες και οδηγίες οσάκις κρίνεται ανα¬ 
γκαίο. 

Δ. Παρέχει πληροφορίες στα μέλη σχετικά με θέματα 
ατομικής και δημόσιας Υγείας. 

Ε. Επιλαμβάνεται κάθε θέματα υγείας που αφορά τα μέ¬ 
λη και τις οικογένειές τους. 

3. Γ ραφείο Εργοθεραπείας 

Ο Εργοθεραπευτής, ο οποίος έχει πτυχίο Ανωτέρας 
Σχολής Στελεχών Υγείας και Κοινωνικής Πρόνοιας, υπη¬ 
ρετεί τον περισσότερο χρόνο στο Κέντρο, φροντίζει για 
την αξιοποίηση των μελών, για δημιουργική απασχόληση 
και παραγωγικό έργο με σκοπό την οικονομική ενίσχυσή 
τους. 

Βοηθάτα μέλη στην άσκηση της αυτοεξυπηρέτησης και 
την ανάπτυξη ειδικών ενδιαφερόντων. 

4. Οικογενειακή Βοηθός. 

Προσφέρει τις υπηρεσίες της και εις το σπίτι των μελών 
για τις περιπτώσεις που ζουν μόνοι τους και έχουν ιδιαί¬ 
τερες ανάγκες βοήθειας. Η βοήθεια συνίσταται στην πα¬ 
ροχή υπηρεσιών μέσα στο σπίτι, όπως ελαφρό μαγείρε¬ 
μα, καθαριότητα, προμήθεια τροφίμων και διάφορες μι- 
κροεξυπηρετήσεις έξω από το σπίτι. 

Αυτό γίνεται σε εξαιρετικές και μόνο περιπτώσεις και 
ύστερα από συνεννόηση με την Κοινωνική Λειτουργό. 
Επίσης μεριμνά για την καθαριότητα και τον ευπρεπισμό 
όλων των χώρων του Κέντρου. 

Το Κέντρο Ανοικτής Προστασίας Ηλικιωμένων του Δή¬ 
μου μπορεί να χρησιμοποιηθεί σαν Κέντρο πρακτικής 
εξάσκησης σπουδαστών σχολών Κοινωνικής Εργασίας 
καθώς επίσης και σπουδαστών παραϊατρικών επαγγελ¬ 
μάτων. 

Κάθε τυχόν εθελοντικό προσωπικό ανεξαρτήτου ειδικό¬ 
τητας τίθεται στην διάθεση της Κοινωνικής Λειτουργού 
και η οποία δραστηριοποιεί και χρησιμοποιεί το προσωπι¬ 
κό αυτό σύμφωνα με τις γνώσεις που διαθέτει και τις ικα¬ 
νότητες τους σε συνδυασμό με τις ανάγκες του ΚΈ¬ 
ΝΤΡΟΥ και των μελών αυτού. 

Κάλυψη Δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του ΚΑΠΗ και σε βά¬ 
ρος του κωδικού 05-111.1 με τίτλο «Αποδοχές τακτικών 
υπαλλήλων», η οποία ανέρχεται, για το έτος 2003, στο πο- 
σόν των 25.000,00 € περίπου και για τα επόμενα οικονο¬ 
μικά έτη στο ποσόντων 45.000,00 € περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 


Αριθ. 2970 (7) 

Καθιέρωση υπερωριακής εργασίας σε υπαλλήλους της 
κοινότητας Διονύσου, Ν. Αττικής. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ ΔΙΟΝΥΣΟΥ Ν. ΑΤΤΙΚΗΣ 

Έχοντας υπόψη: 

1) Τις δ/ξειςτου άρθρου 100 του 410/1995 Π.Δ/τος «πε¬ 
ρί αρμοδιοτήτων του Πρόεδρου της Κοινότητας». 

2) Τις δ/ξεις του άρθρου 16 του Ν. 3205/2003 (ΦΕΚ 297/ 
τ.Α’) σε συνδιασμό με τις δ/ξεις του άρθρου 20 του 
Ν. 3242/2004 (ΦΕΚ 102/Α/24.5.2004). 

3) Τις δ/ξεις της παρ. 10 του άρθρου 12 του Ν. 2503/ 
1997 (ΦΕΚ 107/τ.Α’). 

4) Τις δ/ξεις της παρ. 7 του άρθρου 25 του Ν. 2738/1999 
(ΦΕΚ 180/τ.Α’). 

5) Την υπ’ αριθμ. 216/2003 απόφαση Κ.Σ. Διονύσου «πε¬ 
ρί καθιέρωσης λειτουργίας υπηρεσιών καθαριότητας και 
ύδρευσης σε 24ωρη εργασία επτά ημέρες (Κυριακές και 
αργίες). 

6) Το γεγονός ότι υπάρχει ανάγκη για την αντιμετώπιση 
πραγματικών υπηρεσιακών αναγκών στις υπηρεσίες κα¬ 
θαριότητας και ύδρευσης της Κοινότητάς μας στο πλαί¬ 
σιο της προετοιμασίας και τέλεσης των Ολυμπιακών 
Αγώνων. 

7) Το γεγονός ότι έχουν προβλεφθεί οι σχετικές πιστώ¬ 
σεις για την κάλυψη των δαπανώντων προαναφερόμενων 
αναγκών στους Κ.Α. 15.113.1 και 20.113.1 με τίτλο «Απο¬ 
ζημίωση δια υπερωριακή εργασία «για της υπηρεσίες κα¬ 
θαριότητας και ύδρευσης αντίστοιχα στον προϋπολογι¬ 
σμό της Κοινότητας 2004 όπου οι πιστώσεις ανέρχονται 
στα ποσά 25.000 ευρώ και 20.000 ευρώ αντίστοιχα για 
τους Κ.Α. 15.113.1 και 20.113.1, αποφασίζουμε: 

Καθιερώνουμε για το διάστημα από 24.5.2004/ 
31.10.2004 για την ανάγκη αντιμετώπισης υπηρεσιακών 
αναγκών, στο πλαίσιο της προετοιμασίας και τέλεσης των 
Ολυμπιακών Αγώνων. 

Α. Στην υπηρεσία καθαριότητας 

Εργασία Κυριακών και εξαιρέσιμων ημερών πέραν της 
υποχρεωτικής από της 6ης πρωινής μέχρι την 22η ώρα, 
για 2 άτομα και από 20 ώρες για κάθε μήνα στο κάθε άτο¬ 
μο, περάν των 16 ωρών που ισχύει (αρ. απόφασης 
1638/2004, ΦΕΚ660/Β/7.5.2004). 

Η προκύπτουσα δαπάνη ευρίσκεται μέσα στα όρια των 
εγκεκριμένων σχετικών πιστώσεων του προϋπολογισμού 
2004, ως ανωτέρω. 

Β. Στην υπηρεσία ύδρευσης 

1) Εργασία Κυριακών και εξαιρέσιμων ημερών πέραν 
της υποχρεωτικής από της 6ης πρωινής μέχρι την 22η 
ώρα, για 3 άτομα και από 20 ώρες για κάθε μήνα στο .κά¬ 
θε άτομο, πέραν των 16 ωρών που ισχύει (αρ. απόφασης 
1638/2004, ΦΕΚ660/Β/7.5.2004). 

Η προκύπτουσα δαπάνη ευρίσκεται μέσα στα όρια των 
εγκεκριμένων σχετικών πιστώσεων του προϋπολογισμού 
2004, ως ανωτέρω. 

Η απόφαση αυτή έχει ισχύ ένα μήνα πριν τη δημοσίευσή 
της στην Εφημερίδα της Κυβερνήσεως μέχρι 31.10.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Διόνυσος, 8 Ιουλίου 2004 
Ο Πρόεδρος 

ΣΑΚΕΛΛΑΡΙΟΣ ΣΩΤΗΡΙΟΥ 




13626 ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΙΐρ : νννννν.θί.ςτ - θ-ιύιθΗ: \λ/θ 0 ιτι 351 θγ @ θΙ.^γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410)597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπι και μέχρι 100 σελίδες σε 5 βυΐΌ προσαυξανόμενη 
κατά 1 ΘυΐΌ ανά 50 σελίδες. 

• Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοιη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210-9472556 ϊπΙθγπθΙ : ΙιΙΙρ://νννννν.Θΐ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθΓηβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
καιτο ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠ ΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβτηβί, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































